BIT Teatergarasjen
Store norske leksikon,Kunst og estetikk,Film, TV og teater,Teater,Norske teaterinstitusjoner og -organisasjoner
BIT Teatergarasjen er et programmerende teater som driver både co-produksjonsvirksomhet og formidling av gjestespill. Det ble etablert i 1983 som en internasjonal teaterfestival, Bergen Internasjonale Teater, og har siden 1990 vært et helårsdrevet scenehus med eget spillested, Teatergarasjen i Nøstegaten. I 2008 ble Teatergarasjen revet og siden har teatret vært uten egne, faste lokaler i påvente av nybygg.
BIT Teatergarasjen har en internasjonal og samtidsorientert profil og har bl.a. vært co-produsent for svenske Remote Control Productions og norske Baktruppen, som begge ble lansert internasjonalt. Teatret arrangerer scenekunstbiennalene Oktoberdans og Meteor. BIT Teatergarasjen samarbeider tett med de to andre programmerende teatrene, Black Box teater i Oslo og Rosendal Teater i Trondheim.BIT Teatergarasjen mottar støtte fra staten, Hordaland fylkeskommune og Bergen kommune.Kunstnerisk leder siden starten har vært Sven Åge Birkeland. Eksterne lenker BIT Teatergarasjens nettsider